《次孙君汝弼晚步韵》
宋代·刘跂

寂寥谁过仲宣楼，邂逅斯人肯小留。多病儿童便食粥，忘机鸥小共临流。

赋成拟学张平子，志大空惭马少游。载酒从今相煖热，著书应不号穷愁。

作者简介：永静军东光人，字斯立，号学易先生。刘挚子。神宗元丰二年进士。官朝奉郎，哲宗绍圣间从父于新州谪所。徽宗立，诏返挚家属，跂诉文及甫之诬，及甫被贬。后遭党祸，编管寿春，为官拓落，政和末以寿终。有《学易集》。